ZAPISNIK

7. sjednice Vijeća Mjesnog odbora Čučerje 

srijeda, 08. prosinca 2021. u 19,00 sati
DVD Čučerje, Trg S.Marije Čučerske 3
Prisutni članovi: Alen Šušković, Stjepan Pintur, Nenad Hukman, Lucija Gegić

Odsutni članovi: Kristijan Marković

Gosti: Zvjezdana Žuglić, Zdravko Fabijanić (članovi VGČ Gornja Dubrava)

Sjednicom predsjedava Stjepan Pintur.

Zapisnik vodi Lucija Gegić.

Sjednica je započela u 19:02.

Predsjednik je utvrdio da postoji kvorum stoga Vijeće može pravovaljano donositi sve odluke.

Predloženi dnevni red:

1. Davanje mišljenja na prijedlog za formiranje/nadopunu zelenog otoka – donošenje zaključka
2. Potreba za domarom u objektu DVD Čučerje, Trg S. Marije Čučerske 3 – donošenje zaključka
3. Prijedlog za održavanje dežurstva u vrijeme božićnih i novogodišnjih praznika  – donošenje zaključka
4. Prijedlog izmjene voznog reda na autobusnoj liniji 209 Dubrava - Čučerje  – donošenje zaključka
5. Predstavke građana
6. Pitanja, prijedlozi i obavijesti
Dnevni red je jednoglasno usvojen.

1. Davanje mišljenja na prijedlog za formiranje/nadopunu zelenog otoka – donošenje zaključka
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno donosi

ZAKLJUČAK

Predlaže se postavljanje zelenog otoka sa spremnikom za staklo na križanje Šuškovići/Baboščica.
2. Potreba za domarom u objektu DVD Čučerje, Trg S. Marije Čučerske 3 – donošenje zaključka
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno donosi

ZAKLJUČAK

Predsjednik VMO Čučerje obavijestio je članove VMO-a o razgovoru na ovu temu s predsjednikom DVD-a Čučerje. Predsjednik MO Čučerje je u tom razgovoru obaviješten da DVD-u Čučerje nije prihvatljivo imati domara u svom objektu. Sukladno tome, VMO Čučerje jednoglasno donosi zaključak da u ovom trenutku domar u objektu DVD Čučerje nije potreban.
3. Prijedlog za održavanje dežurstva u vrijeme božićnih i novogodišnjih praznika  – donošenje zaključka
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno donosi

ZAKLJUČAK

Zbog epidemiološke situacije i blagdana predlaže se telefonsko dežurstvo od 15. 12. 2021. do 31. 1. 2022. od 18. do 19 sati. 
4. Prijedlog izmjene voznog reda na autobusnoj liniji 209 Dubrava - Čučerje  – donošenje zaključka
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno donosi

ZAKLJUČAK

Predlaže se da raspored ostane kao do sada te se odbija novi prijedlog rasporeda
5. Predstavke građana
Lujo Talan – slijeva se voda s ceste u dvorište, prijavljeno u Zagrebačke ceste i nisu ništa napravili od 4. mjeseca, poslana je požurnica, ali nije odrađeno.
VMO Čučerje jednoglasno donosi zaključak o hitnoj sanaciji tog dijela prometnice (Prigorska ulica kod kućnog broja 116).
Ravnateljica DV Kolibri, podružnica Čučerje poslala je zahtjev za uređenje parkića kod sprava, postavljanje antistresne gume i uređenje betonskog pločnika za djecu zbog velikog blata zbog kojeg je potrebno uređenje. Zamolba je poslana i na VGČ. 
6. Pitanja, prijedlozi i obavijesti 
Lucija Gegić navodi kako je konačno dobila poziv za Školski odbor te u ponedjeljak ide na sjednicu. Izvjestit će o sjednici na sljedećem Vijeću Mjesnog odbora.
Predsjednik izvještava kako se Čistoća oglasila oko smetlišta na Mjesečini. Trenutno nemaju gdje zbrinuti otpad. 
Predsjednik izlaže razlog poziva na sastanak – izlaže prethodne odluke VMO-a kako bi članovi VGČ Gornja Dubrava bili upućeni u rad VMO Čučerje te mogli obrazložiti i zastupati odluke VMO Čučerje pri VGČ-u. 

Zdravko Fabijanić kaže da mu je drago da smo ih pozvali, već je predlagao pozive za sastanke s Dankovcem jer smo ista župa. Govori o proširenju groblja u Granešini, predlaže da se riješi i naše groblje – da se donese zaključak o izmjeni GUP-a za groblje, da se razmisli o tome. 

Stjepan Pintur kaže kako prvo treba vidjeti situaciju na terenu.

Alen Šušković navodi kako je 80% čestica otkupljeno.

Stjepan Pintur govori kako je odlukom grada katastarski upisan grad Zagreb na groblje Čučerje, iako je groblje župno. Ne treba odmah dirati GUP, prije svega želimo sastanak VMO Čučerje, predstavnika VGČ Gornja Dubrava i predstavnika Gradskih groblja.

Postoji projekt i za odlaganje urni.

Alen Šušković govori kako u pripremi treba imati čestice koje su otkupljene i koje treba otkupiti.

Zdravko Fabijanić govori da se treba otkupiti i dio s gornje strane te da je potrebno ograditi groblje jer dolaze životinje iz okolnih šuma.

Fabijanić se dotiče i odnosa i informacija između VMO-a i VGČ-a govoreći da se možemo naći i informirati kad god je te da ne treba ići svatko sa svoje strane.

Zvjezdana Žuglić navodi stavke koje su ušle u rebalans proračuna; između ostalog i zgrada mjesnog odbora; kanalizacija i sl.

Zdravko Fabijanić govori o proširenju GUP-a – ljudi koji su stradali u potresu imaju parcele na kojima bi mogli graditi kuće, ali to nije građevinska zona, npr. Šuškovići prema Trsteniku, ulica Marije Sniježne i sl.

Dopis na katastar i gruntovnicu slao je tim za obnovu nakon potresa (VGČ) na prvom sastanku zbog takvih problema. Razgovarao je i s Dankovčanima da se daju takvi prijedlozi.

Stjepan Pintur navodi kako za građenje sve te zone moraju biti u građevinskoj zoni. Neka sela i zaseoci nisu građevinska zona jer se nalaze izvan stoljetnih naselja.  Odgovor na to je da idu svojim redom i da bi do proljeća trebali riješiti

Zdravko Fabijanić se još dotiče obnove crkve i farofa govoreći da fond može financirati završne radove.

Članovi VMO Čučerje slažu se u stavu da VMO, VGČ i ostala gradska tijela trebaju pomagati građanima i njihovim komunalnim i drugim problemima, dok Kaptol treba pomagati crkvi. 

Sjednica je završila u 20:30.

KLASA: 026-02/21-02/2218

URBROJ: 251-06-11-502-21-2
Zagreb, 08. prosinca 2021.
Predsjednik
Vijeća Mjesnog odbora
Čučerje

 Stjepan Pintur
